दानि बादायलु मुगायाव इंराजि बिजोंनि सोलोंथाय हानायमानि बोजबना लानायनि सम सफैदों,दावगानायनि लामायाव आगान सुरलांङोब्ला इंराजि बिजोंआव फरायनायनि गोनांथि दं होन्ना बुंथियो ।मख'जाथावदि आसामनि सिगां सारिनि गागि मेलेमजिबि ( Intellectual ) बर' बिजोंनि सोलोंथाय थाखो  8  नि उनाव इंराजि बिजोंआव गुरस्लायनो नांगौ होन्ना सुबुरुन होलांदों,बे बादि सोलोंथाइ आजावनाया सोलिबाय थायोब्ला गुबुन गुबुन गोजौ थाखोनि बादायारि आन्जाद ( Competitive Examination ) आव नुजाथिनाय नि गोबां जेंनाजों मुगा मुगि बुब्लिजों जुजिनांगौ जायो ।रायखांनो गोनां दि बर'लेण्ड जारखुंथाय गौथुमनि लेङाइ गाहाइ मावफुं सोद्रोमा ( Deputy Chief Executive Member ) खाम्फा बरगयारि बिथाङा समाजारि फोसाव बिजों ( Social Media ) नि गेजेरजों राज्यो - राजानिसिम गोसार जानाय नंखाय खौरांनि थाखाय उपेन्द्र नाथ ब्रह्म एकादेमी सोलोंथाइ फसंथाननि बिथोनगिरि ( Director ) खौ दाय हमो ।